[131] Expectare

Expectare. Expectacio triplex legitur: diuina, diabolica, et humana.

Primo, dicitur expectat hiemem ut peniteat et si non puniat. Sic hortolanus expectat plantaui ut fructificet, et si non ut euellat. Sicut habetur de arbore fici, Luc. 13[:6]. Set, heu, quia conquetur Dominus, Ysai. 5[:2]: *Exspectaui ut faceret* *uvas, et fecit labruscas*. Et ideo merito punit, 2 Macc. 6[:14]: *Non enim, sicut in aliis nacionibus, Dominus pacienter exspectat, ut eas puniat*.

Secundo, diabolus expectat[[1]](#endnote-1) ut accusat et secum trahat. Sic canis canificis expectat partem suam de bestia, sic diabolus animam peccatoris, Thren. 2[:16]: *Omnes inimici tui: sibilauerunt*, et sequitur, *deuorabimus: en ista est dies quam exspectabamus*. Exemplum de diuite, Luc. 12[:16].

Tercio, expectat homo et hoc tripliciter.

Primo, aduentum Dei in carnem ut erudiatur de veritate, sicut scolares expectant doctorem viatoris, Luc. [1:79]. Job 29[:21]: *Qui me audiebant, expectabant sententiam* meam. Et Gen. 49[:10]: *Non auferetur sceptrum de [Juda]*, et sequitur *et ipse erit expectatio gentium*. Secundo, ut redimeretur ab obligacione sicut lapsus in foueam expectat extractorem, incarcertus liberatorem, Gen. 49[:18]: *Salutare tuum expectabo*. Psal. [39:2]: *Exspectans exspectavi Dominum, et intendit mihi*. Sed, heu, quia Iudei ad huc expectant messiam, sicut Britones suum Arthurum, sed frustra et incassum. Tercio, ut aperiantur ei ostium celeste, sic expectat eius ad hostium, hospes ad portam, donec surgat et[[2]](#endnote-2) veniat qui apperiat, Soph. 3[:8]: *Exspecta me, dicit Dominus, in die resurreccionis mee in futurum*. In passione Christus fregit ostium in Joan. [10:9]: *Ego sum ostium* omnium et fecit volare induo frustra corpus, scilicet, in sepulcrum et animam in liberum et sic patet introitus in celum, Ysai. 25[:9]: *Ecce Deus noster; exspectavimus eum, et salvabit nos*.

Secundo, expectat homo aduentum Dei in mentem quod fit per gracie infusionem. Et primo, ut lauet a peccato, sic puer in cunabulo expectat nutricem ut lauet eum, Psal. [38:8-9]: *Et nunc que est exspectatio mea: nonne Dominus? Ab omnibus iniquitatibus meis [erue me]*. Ysai. 8[:17]: *Exspectabo Dominum qui abscondit faciem suam* in graciam a populo suo propter peccata. Secundo, ut animet in opere bono. Sic timidus expectat ducem uel lucem ad ambulandum de nocte, Psal. [54:9]: *Exspectabam eum qui salvum me fecit.* Tercio, ut in continuando nutriat sic pulsus expectat cibum in mundo ut continet uitam, Psal. [103:27]: *Omnia a te expectant ut des illis escam in tempore*, etc.

¶ Tercio, expectat homo aduentum ad iudicium circa quod sunt duo attendenda, scilicet, modus et finis. Modus autem est triplex. Quia debet primo, instare et orare pro fauorabili sentencia. Psal. [38:8]: *Nunc que est exspectatio mea: nonne Dominus*, etc. Sic expectabant Dominum Symeon et Anna, Luc. 2[:25, 36]. Ideo ero cum [Psal. 118:116-17]: *Non confundas* /f.39rb/ *me ab exspectatione mea*. *Adjuva me*. Secundo, Vacande operacioni bone sicut conducticius contra aduentum Domini viriliter operatur, Psal. [26:14]: *Expecta Dominum, viriliter age.* Luc. 12[:35-36]: *Sint lumbi vestri [precincti],* et sequitur, *et vos similes.* Tercio resistendo temptacioni mundane sicut obsessus in castro virilis resistit expectando auxilium domini. Psal. [54:8-9]: *Elongaui fugiens*, et sequitur, *Espectabam* *eum qui saluum.* Et Tit. 2[:12-13]: *Abnegantes impietatem,* et sequitur*, exspectantes beatam spem*. Sed, heu, quia multi exspectant vituperaliter, nam alii oportunitatem nocendi sicut latrones in latibulis, Psal. [118:95]: *Me exspectaverunt peccatores ut perderent [me]*. Alii expectant fatue utpote male viuentes gloriam sicut plantantes tribulos expectant ficus, Jer. 8[:15]: *Exspectavimus pacem, et non erat bonum: tempus medele, et ecce formido*.

¶ Alii expectant periculose quia finem vite ut peniteant qui tamen quanto plus differt minus possunt, Ysai. 28[:13]: *Erit eis verbum.* Hoc penitenciam agite, *manda, remanda; manda, remanda; exspecta, reexspecta; exspecta*, *reexspecta*; *ex modicum ibi, modicum [ibi]*. Quater dicit manda et quater expecta proptr cogitacionem locucionem operacionem omissionem talibus accidit, sicut malis debitoribus qui nolunt se acquitare quando possunt sed superflue expendunt. Vnde exheredantur et incarcerentur puniuntur et sequitur *vadant, et cadant retrorsum*, etc., *capiantur* ut non euadant.

¶ Finis huius expectacionis[[3]](#endnote-3) ad iudicium est triplex. Primo, exultacio cordium in societate graciosa, Prou. 10[:28]: *Exspectatio justorum letitia*, etc. Psal. [141:8]: *Me exspectant justi donec [retribuas mihi]*. Secundo, reformacio corporum in nouitate graciosa, Philip. 3[:20-21]: *Salvatorem exspectamus Dominum [nostrum] Jesum Christum, qui [reformabit]*. Job 14[:14]: *Cunctis diebus nunc milito, expecto*. Tercio, continuacio beatorum in duracione perpetua, Psal. [36:34]: *Exspecta Dominum, et custodi viam ejus*. Et Ysai. [64:4]: Sed *oculus non vidit, Deus, absque te, que preparasti exspectantibus te*.

1. expectat ] *add*. ~~partem suam de bestia sic diabolus animam peccatoris~~ F.128. [↑](#endnote-ref-1)
2. et ] *add*. ~~resurreccionis mee in futurum. In~~ F.128. [↑](#endnote-ref-2)
3. expectacionis ] *add*. ~~iustorum leticia, etc. Psal. me expec. iusti donec. Secundo reformacio~~ F.128. [↑](#endnote-ref-3)